b'\n_START_ARTICLE_\nCKY (filmi)\n_START_PARAGRAPH_\nNiz rolkarskih filmov CKY zajema 4 filme, ki jih je CKY ekipa posnela od leta 1999 do 2002. Prvi film v nizu je Bam Margera posnel, ko je bil sponzoriran prvi podjetju Landspeed, vendar ga je zapustil, ko je izvedel, da ga distibuter Tum Yeto goljufa. Vsebina teh filmov je bila delno rolkarska, delno pa zapoljnjena z vsemi vrstami neumnih ske\xc4\x8dov. Ker je Margera doma v okolici Philadelphie so vsi rolkarji v tem filmu iz te okolice. Popularnost filmov je rasla z vsakim novim filmom, bila pa je tudi odlo\xc4\x8dilna za nastanek televizijske serije Jackass. Hkrati z mainstream popularnostjo, pa je vedno ve\xc4\x8d rolkarjev za\xc4\x8delo prezirati filme CKY in so mnenja, da Margera s svojim po\xc4\x8detjem \xc5\xa1koduje javni podobi rolkanja. Zadnji film je bil delno tudi zbirka najbolj\xc5\xa1ih prej\xc5\xa1nih posnetkov, samo za 411 pa so zmontirali CKY dokumentarec, ki se je prodajal skupaj s prvimi tremi deli niza. Margera je v intervjuju za revijo Transworld skateboarding povedal, da CKY filmov ne bodo snemali ve\xc4\x8d, ker so ga zasuli s to\xc5\xbebami, v njegovi najnovej\xc5\xa1i televizijski seriji Viva la Bam pa za to skrbi kar televizijska hi\xc5\xa1a MTV.'